119
Valsts ieņēmumu dienesta uzraugāmo Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma subjektu noziedzīgi iegūtu līdzekļu legalizācijas, terorisma un proliferācijas finansēšanas risku novērtējums
[bookmark: _Hlk128038530]Neatkarīgi juridisko pakalpojumu sniedzēji

	Risku novērtējums
	2023.–2025. gads

	Subjektu grupa
	  Draudi
	Ievainojamība
	Noziedzīgi iegūtu līdzekļu legalizācijas  risks

	[bookmark: _Hlk127784754]Neatkarīgi juridisko pakalpojumu sniedzēji
	VZ
	VA
	V



[bookmark: _Hlk128038899][bookmark: _Hlk125972378]2023. gada 31. decembrī Valsts ieņēmumu dienesta (turpmāk – VID) uzraudzībā bija 1870 neatkarīgi juridisko pakalpojumu sniedzēji, no kuriem 45 minēto darbības veidu bija reģistrējuši pirmo reizi. 2024. gada 31. decembrī VID uzraudzībā bija 1620 neatkarīgi juridisko pakalpojumu sniedzēji, no kuriem 47 minēto darbības veidu bija reģistrējuši pirmo reizi. Tādējādi gada laikā kopējais VID reģistrētu neatkarīgu juridisko pakalpojumu sniedzēju skaits bija samazinājies par 250 subjektiem jeb 13,4 %. Savukārt 2025. gada 31. decembrī VID uzraudzībā bija 1498 neatkarīgi juridisko pakalpojumu sniedzēji, no kuriem 34 minēto darbības veidu bija reģistrējuši pirmo reizi. Tādējādi gada laikā kopējais VID reģistrētu neatkarīgu juridisko pakalpojumu sniedzēju skaits bija samazinājies par 122 subjektiem jeb 7,5 %.
[bookmark: _Hlk129607342]Saskaņā ar Latvijas Nacionālajā noziedzīgi iegūtu līdzekļu legalizācijas un terorisma un proliferācijas finansēšanas risku novērtēšanas ziņojumā par 2020.–2022. gadu norādīto  VID uzraudzībā 2022. gada 31. decembrī bija 2091 neatkarīgs juridisko pakalpojumu sniedzējs.

VID uzraugāmo neatkarīgu juridisko pakalpojumu sniedzēju skaits
	
	2022. gads
	2023. gads
	2024. gads
	2025. gads

	neatkarīgi juridisko pakalpojumu sniedzēji (skaits) 
	2091
	1870
	1620
	1498



Salīdzinot ar iepriekšējo vērtēšanas periodu, secināms, ka ar katru gadu neatkarīgu juridisko pakalpojumu sniedzēju skaitam ir tendence samazināties, proti, 2022. gada 31. decembrī VID uzraudzībā bija 2091 neatkarīgs juridisko pakalpojumu sniedzējs, savukārt 2025. gada 31. decembrī VID uzraudzībā bija 1498 neatkarīgi juridisko pakalpojumu sniedzēji, t. i., par 593 (jeb 28,4 %) neatkarīgiem juridisko pakalpojumu sniedzējiem mazāk.

Neatkarīgi juridisko pakalpojumu sniedzēji kļūst par Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma (turpmāk – NILLTPFN likums) subjektiem, kad tie, darbojoties savu klientu vārdā un labā, sniedz palīdzību darījumu plānošanā vai veikšanā, piedalās tajos vai veic citas ar darījumiem saistītas profesionālas darbības sava klienta labā attiecībā uz:
· nekustamā īpašuma, komercsabiedrības kapitāla daļu pirkšanu vai pārdošanu;
· klienta naudas, finanšu instrumentu un citu līdzekļu pārvaldīšanu;
· visu veidu kontu atvēršanu vai pārvaldīšanu kredītiestādēs vai finanšu iestādēs;
· juridisko personu vai juridisku veidojumu dibināšanu, vadību vai darbības nodrošināšanu, kā arī attiecībā uz juridiskās personas vai juridiska veidojuma dibināšanai, vadīšanai vai pārvaldīšanai nepieciešamo ieguldījumu veikšanu.
Neatkarīgi juridisko pakalpojumu sniedzēji klientiem bieži vien piedāvā plašu pakalpojumu klāstu. Juridiskie pakalpojumi nereti var tikt izmantoti gan atsevišķi, slēdzot līgumu par juridisko apkalpošanu, gan arī kopā ar grāmatvedības un nodokļu konsultāciju pakalpojumiem. 
Ņemot vērā, ka juridisko pakalpojumu sniedzēji mēdz sniegt arī grāmatvedības ārpakalpojumu un nodokļu konsultācijas, minētie pakalpojumu sniedzēji var būt gan Latvijas Republikas Grāmatvežu asociācijas biedri, gan Latvijas Nodokļu konsultantu asociācijas biedri, kur pastāv ētikas kodeksi, kas ir saistoši to biedriem. Taču dalība asociācijās ir brīvprātīga un ētikas kodekss nav saistošs visiem profesijas pārstāvjiem. Turklāt vienīgais sods, kas var tikt piemērots par ētikas normu neievērošanu, ir izslēgšana no asociācijas/biedrības. Tas nav pietiekami efektīvs līdzeklis, lai sekmētu ētikas normu ievērošanu.
Jāuzsver, ka, sniedzot juridiskos pakalpojumus, bieži vien netiek nodalīti atsevišķi pakalpojumi, kas noteikti NILLTPFN likumā. Pārsvarā par sniegto pakalpojumu tiek izrakstīts rēķins, kurā norādīts “Juridiskie pakalpojumi”, tāpēc ir grūti noskaidrot, kādi tieši pakalpojumi ir sniegti.
Neatkarīgus juridiskos pakalpojumus var sniegt jebkurš komersants, kurš ir reģistrējies Latvijas Republikas Uzņēmumu reģistrā vai VID nodokļu maksātāju reģistrā kā saimnieciskās darbības veicējs. Lai sniegtu juridiskos pakalpojumus, ir nepieciešama juridiskā izglītība, taču praksē ir pierādījies, ka juridiskos pakalpojumus sniedz komercsabiedrības, kuru darbinieki nav ieguvuši juridisko izglītību. Ņemot vērā, ka nav ieviesti kritēriji saimnieciskās darbības uzsākšanai, kā arī nav ieviesta licencēšana, konkrētajā sektorā ir grūti noteikt objektīvu profesionālās kvalifikācijas atbilstības slieksni. 
Neatkarīgi juridisko pakalpojumu sniedzēji atkarībā no sniegtā pakalpojuma var tikt izmantoti, lai:
· slēptu vai maskētu patieso labuma guvēju (turpmāk – PLG);
· izvairītos no nodokļu nomaksas;
· radītu leģitimitātes aizsegu kriminālām darbībām;
· izmantojot sarežģītas korporatīvas īpašumtiesību struktūras, attālinātu noziedzīgi iegūtos līdzekļus no to izcelsmes vietas un īpašnieka;
· izvairītos no īpašuma identifikācijas un konfiskācijas;
· apgrūtinātu tiesībaizsardzības iestāžu izmeklēšanas darbības, 
· apietu sankcijas (Starptautisko un Latvijas Republikas nacionālo sankciju likuma izpratnē).
[bookmark: _Hlk128039746]Kopumā jāsecina, ka, ņemot vērā šīs nozares profesionāļu padziļinātās zināšanas normatīvajos aktos un ekonomikā, pastāv risks, ka konsultācijas tiek izmantotas noziedzīgi iegūtu līdzekļu legalizācijā, tai skaitā neapzināti, kā arī lai izvairītos no nodokļu nomaksas.
[bookmark: _Hlk227926015]Moneyval ziņojumā par Latvijas 6. kārtas savstarpējā novērtējuma rezultātiem (turpmāk – Moneyval ziņojums)  norādīts, ka nefinanšu sektora subjekti ir demonstrējuši labu izpratni par nacionālajiem, nozaru un institucionālajiem riskiem un vairumā gadījumu ir pierādījuši efektīvu NILL un terorisma finansēšanas novēršanas prasību ieviešanu.
Šobrīd par neatkarīgu juridisko pakalpojumu sniedzēju var būt ikviena persona, gadījumā, ja viņa ir ilgstoši pārkāpusi būtiskas NILLTPFN likuma prasības, tai tiek piemērotas NILLTPFN likuma 78. panta pirmajā daļā noteiktās soda sankcijas, piemēram, darbības apturēšana, soda naudas piemērošana u. c.
Šobrīd Latvijā nav noteikts tiesiskais mehānisms neatkarīgu juridisko pakalpojumu sniedzēju darbības uzsākšanas kontrolei, kvalitātes un kompetences pārbaudei. Nav noteiktas prasības izglītībai, kompetencei, pieredzei, reputācijai un sodāmības neesībai. Lai sniegtu juridiskos pakalpojumus, ir nepieciešama juridiskā izglītība, taču praksē ir pierādījies, ka juridiskos pakalpojumus sniedz komercsabiedrības, kurās darbinieki nav ieguvuši juridisko izglītību. Konstatējot ilgstošus un būtiskus NILLTPFN likuma pārkāpumus, personai būtu jāliedz iespēja turpināt sniegt profesionālus nodokļu konsultāciju pakalpojumus, jo pastāv būtisks risks, ka persona var apzināti atbalstīt NILL, neveicot savus profesionālos pienākumus atbilstoši augstākajiem morāles, ētikas un tiesiskuma standartiem.
[bookmark: _Hlk125708935]
[bookmark: _Hlk129608199][bookmark: _Hlk128040003]Uzraudzības pasākumi: 2023. gadā neatkarīgiem juridisko pakalpojumu sniedzējiem tika veikta 151 klātienes pārbaude un 28 neklātienes pārbaudes. Savukārt 2024. gadā neatkarīgiem juridisko pakalpojumu sniedzējiem tika veikta 81 klātienes pārbaude un 27 neklātienes pārbaudes. Tādējādi 2024. gadā tika veiktas par 70 klātienes pārbaudēm jeb 46,4 % mazāk nekā 2023. gadā. 2025. gadā neatkarīgiem juridisko pakalpojumu sniedzējiem tika veikta 61 klātienes pārbaude un 31 neklātienes pārbaude. Tādējādi 2025. gadā tika veiktas par 20 klātienes pārbaudēm jeb 24,7 % mazāk nekā 2024. gadā. Vienlaikus konstatēto pārkāpumu skaits ir samazinājies salīdzinājumā ar pārbaužu skaitu. Vidējais soda naudas apmērs 2023. gadā veido 763 EUR, 2024. gadā – 610 EUR un 2025. gadā – 680 EUR. 
NRA 2020.–2022. gadam norādīts, ka 2022. gadā tika veiktas 295 klātienes pārbaudes neatkarīgiem juridisko pakalpojumu sniedzējiem.

VID veikto uzraudzības pasākumu skaits
	

	2022. gads
	2023. gads
	2024. gads
	2025. gads

	Klātienes pārbaudes 
	295
	151
	81
	61

	Neklātienes pārbaudes 
	3
	28
	27
	31



[bookmark: _Hlk133428785]Salīdzinot ar iepriekšējo vērtēšanas periodu, secināms, ka, neatkarīgu juridisko pakalpojumu sniedzēju skaitam samazinoties, ir samazinājies arī veikto pārbaužu skaits.

2025. gadā sektorālo risku novērtēšanas procesā tika veikta apjomīga subjektu anketēšana, kopumā aptaujājot gandrīz 7000 subjektu, tai skaitā arī neatkarīgus juridisko pakalpojumu sniedzējus. Aptaujas aizpildīšanā un iesniegšanā piedalījās 3194 subjekti, kas ir nedaudz vairāk par 45 %.
Aptaujā par NILLTPFN likuma subjekta darbību, klienta profilu un naudas plūsmu u. c. jautājumiem 2025. gadā ir piedalījušies 13 % no visiem VID reģistrētajiem neatkarīgu juridisko pakalpojumu sniedzējiem. 

Neatkarīgu juridisko pakalpojumu sniedzēju sektora statistiskie rādītāji un aptaujas rezultāti
]
	Subjektu skaits

	2023. gadā
	2024. gadā
	2025. gadā
	Starpība 
2024./2023. gadā
	Starpība
2025./2024. gadā

	1 870
	1 620
	1 498
	-250 (13 %)
	-122 (8 %)

	VID veikto uzraudzības un kontroles pasākumu vērtējums

		Labi
		Lielākoties  labi
		Vidēji
	Lielākoties slikti
	Slikti

	56 %
	30 %
	13 %
	1 %
	1 %

	VID veikto informatīvo un izglītojošo pasākumu vērtējums

	Labi
	Lielākoties  labi
	Vidēji
	Lielākoties slikti
	Slikti

	44 %
	34 %
	19 %
	3 %
	1 %

	Uzraudzības pasākumu skaits
	Klātienes pārbaužu pieaugums 2024. gadā

	2023. gadā
	2024. gadā
	

	Klātienes pārbaudes
	Neklātienes pārbaudes
	Klātienes pārbaudes
	Neklātienes pārbaudes
	

	151
	28
	81
	27
	-70 (46 %)

	2025
	Klātienes pārbaužu pieaugums
 2025.gadā

	Klātienes pārbaudes
	Neklātienes pārbaudes
	

	61
	31
	-20 (25 %)

	VID piemērotās sankcijas par NILLTPFN likuma prasību pārkāpumiem

	2023. gadā
	2024. gadā 

	Soda nauda (gadījumu skaits)
	Soda nauda (apmērs EUR)
	Lēmums par darbības apturēšanu
	Soda nauda (gadījumu skaits)
	Soda nauda (apmērs EUR)
	Lēmums par darbības apturēšanu

	23
	17 550
	7
	11
	6 700
	3

	2025. gadā

	Soda nauda (gadījumu skaits)
	Soda nauda (apmērs EUR)
	Lēmums par darbības apturēšanu

	11
	7 490 
	4

	Krimināltiesiskās sankcijas un to piemērošana

	Grūti pateikt
	Sankcijas tiek piemērotas efektīvi
	Sankcijas netiek piemērotas efektīvi

	71 %
	25 %
	4 %

	VID piemērotās sankcijas par NILLTPFN likuma pārkāpumiem

	Sankcijas ir samērīgas
	Sankcijām jābūt smagākām
	Sankcijām ir jābūt vieglākām
	Jāpiemēro tikai princips "Konsultē vispirms" 
	Nav informācijas par VID piemērotajām sankcijām
	Pārāk maz informācijas par VID piemērotajām sankcijām

	46 %
	1 %
	2 %
	20 %
	13 %
	19 %

	Subjektiem izvirzītās profesionālās kvalifikācijas un nesodāmības prasības

	Grūti pateikt
	Atbilstošas
	Nepietiekamas
	Pārlieku augstas
	Nepieciešams pastiprināt un ieviest subjektu licencēšanu/ reģistrēšanu publiskā reģistrā

	33 %
	62 %
	-
	5 %
	1 %

	Subjektu ētikas pašnovērtējums

	Visi subjekti rīkojas ētiski un ir godīgi
	Lielākoties visi subjekti rīkojas ētiski un ir godīgi
	Liela daļa subjektu rīkojas ētiski un ir godīgi
	Tikai daļa subjektu rīkojas ētiski un ir godīgi
	Mazākā daļa subjektu rīkojas ētiski un ir godīgi
	Lielākoties visi subjekti nerīkojas ētiski un nav godīgi

	25 %
	54 %
	18 %
	2 %
	1 %
	1 %

	Par Iekšējās kontroles sistēmas vai NILLTPFN likuma prasību nepildīšanu ir piemērotas disciplināras sankcijas darbiniekiem vai atbildīgajām personām

		Jā
		Nē
	Šāda atbildība nav paredzēta

	2 %
	84 %
	14 %

	Ar NILLTPFN jomu saistītās personas

	Augstākā vadība
	Tajā skaitā par NILLTPFN jomu atbildīgie darbinieki
	Tajā skaitā citas personas, kas saistītas ar NILLTPFN jomu, piemēram, ar klientu apkalpošanu vai pakalpojumu sniegšanu
	Personas visos  minētajos līmeņos, tajā skaitā augstākā vadība

	56 %
	15 %
	7 %
	21 %

	Finanšu izlūkošanas dienestā saņemto ziņojumu statistika 

	Saņemto ziņojumu  skaits 2023. gadā aizdomīgi

	Saņemto ziņojumu  skaits 2024. gadā aizdomīgi
	Saņemto ziņojumu  skaits 
2025.gadā aizdomīgi

	0
	2
	0

	Aizdomīgu darījumu konstatēšana


	Subjekts ir konstatējis aizdomīgus darījumus
	Subjekts nav konstatējis aizdomīgus darījumus
	Subjektam darījums pirmsšķietami licies aizdomīgs, taču aizdomas neapstiprinājās

	1 %
	96 %
	4 %

	Subjektu izmantoto aizdomīgu darījumu atlases kritēriji

	Klienta sniegtajiem pakalpojumiem specifiski risku kritēriji
	Vispārēji riska kritēriji
	Darījums tiek vērtēts pēc apmēra
	Darījums tiek vērtēts saistībā ar jurisdikciju
	Darījuma puses raksturojošās riska pazīmes

	9 %
	31 %
	15 %
	19 %
	25 %

	Patiesā labuma guvēja informācijas pieejamība

	Ir pieejama
	Nav pieejama
	Plašāka kā nepieciešams

	83 %
	16 %
	1 %

	Neklātienes klienta identifikācijas risinājumu izmantošana 

	Tiek izmantoti neklātienes risinājumi
		Netiek izmantoti neklātienes risinājumi
		Klienta identifikācijas dati tiek atjaunoti neklātienē
	Atsevišķi pakalpojumi var tikt sniegti neklātienē

	29 %
	38 %
	7 %
	26 %

	Klienta izpētes informācijas pieejamība

	Ir pieejama
	Nav pieejama
	Plašāka, nekā nepieciešams

	83 %
	15 %
	3 %

	Augsta riska klientu bāze

	Respondentu skaits (īpatsvars pret kopējo subjektu skaitu)
	Subjekti ar augsta riska klientiem
	Subjekti, kas pieņem skaidras naudas maksājumus
	Subjekti ar klientiem politiski nozīmīgām personām

	13 %
	8 %
	12 %
	2 %

	Gada apgrozījums no subjekta darbības, EUR

	< 10000
	10000–20000
	
20000–40000
	
40000–80000
	80000–160000  
	160000–500000
	500000–1000000
	> 1 000 000

	36 %
	14 %
	23 %
	15 %
	6 %
	5 %
	1 %
	1 %

	Klientu bāze (jurisdikcijas aspektā)

	Fiziskās personas rezidenti
	Fiziskās personas Eiropas Ekonomikas zonas rezidenti
	Fiziskās personas no Neatkarīgo Valstu Sadraudzības
	Citās jurisdikcijās 
reģistrētās 
fiziskās personas
	Latvijā reģistrētas juridiskās personas
	Eiropas Ekonomiskas zonā reģistrētas juridiskās personas
	Neatkarīgo Valstu Sadraudzībā reģistrētas juridiskās personas
	Citās jurisdikcijās reģistrētas juridiskās personas

	32 %
	9 %
	1 %
	4 %
	43 %
	10 %
	1 %
	-

	Augsta riska klientu īpatsvars

	Nav augsta riska klientu
	Mazāk nekā 5 augsta riska klienti
	No 6 līdz 10 augsta riska klientiem
	No 11 līdz 20 augsta riska klientiem
	Vairāk nekā 21 augsta riska klients

	92 %
	8 %
	-
	1 %
	-

	Vidēja riska klientu īpatsvars

	Nav vidēja riska klientu
	Mazāk nekā 5 vidēja riska klienti
	No 6 līdz 10 vidēja riska klientiem
	No 11 līdz 20 vidēja riska klientiem
	Vairāk kā 21 vidēja riska klients

	78 %
	17 %
	3 %
	2 %
	1 %

	Zema riska klientu īpatsvars

	Nav zema riska klientu
	Mazāk nekā 5 zema riska klienti
	No 6 līdz 10 zema riska klientiem
	No 11 līdz 20 zema riska klientiem
	Vairāk nekā 21 zema riska klients

	30 %
	39 %
	14 %
	10 %
	8 %



Subjektiem tika uzdoti dažādi jautājumi, atbildes uz kuriem kopsakarā ar citiem statistikas datiem liecina par neatkarīgu juridisko pakalpojumu sniedzēju sektora ievainojamību.
[bookmark: _Hlk147393375]Attiecībā uz neatkarīgu juridisko pakalpojumu sniedzēju apgrozījumu 2024. gadā  36 % gada apgrozījums nepārsniedz 10 000 EUR, un 23 % gada apgrozījums bija robežās starp 
20 000 un 40 000 EUR. Tikai 1 % gada apgrozījums no juridisko pakalpojumu sniedzēju apgrozījuma pārsniedza 1 milj. EUR. Tādējādi var secināt, ka nozarē strādājošo subjektu apgrozījuma ietekme uz nefinanšu sektoru ir zema. Neatkarīgi juridisko pakalpojumu sniedzēji tāpat kā iepriekšējā vērtēšanas periodā pēc skaita ir otrs lielākais nefinanšu sektors pēc grāmatvedības ārpakalpojumu sniedzējiem, tādēļ nozarē ir augsta konkurence, kas nodrošina atbilstošu tirgus cenu pakalpojumiem un sniegto pakalpojumu kvalitāti. 
Neskatoties uz piemēroto sankciju skaitu, lielākā daļa neatkarīgu juridisko pakalpojumu sniedzēju uzraudzības un kontroles pasākumus vērtē pozitīvi. Līdzīgi tiek vērtēti arī VID organizētie informatīvie un izglītojošie pasākumi. Piemēroto sankciju apmēru kā samērīgu vērtē 46 %, savukārt 20 % neatkarīgu juridisko pakalpojumu sniedzēju uzskata, ka būtu jāpiemēro vienīgi princips “Konsultē vispirms”. Vienlaikus neatkarīgu juridisko pakalpojumu sniedzējiem tika prasīts novērtēt arī krimināltiesisko sankciju samērīgumu un atbilstību, kur salīdzinoši lielam skaitam neatkarīgu juridisko pakalpojumu sniedzējiem bija grūti spriest par sankciju samērīgumu un atbilstību, neliels skaits sankcijas vērtēja kā efektīvas, savukārt krietni mazākas respondentu daļas skatījumā sankcijas netiek piemērotas efektīvi.
[bookmark: _Hlk128041887]Kontekstā ar profesionālās kvalifikācijas prasībām un ieejas standartiem nozarē neatkarīgu juridisko pakalpojumu sniedzējiem bija jāvērtē savas zināšanas un tiem izvirzītās prasības. Absolūts vairākums jeb 62 % izvirzītās profesionālās kvalifikācijas prasības novērtēja kā atbilstošas. Līdzīgi arī lielākā daļa neatkarīgu juridisko pakalpojumu sniedzēju pozitīvi vērtēja savu un citu nozares pārstāvju ētiskumu. Attiecībā uz disciplināro sankciju piemērošanu saviem darbiniekiem par iekšējās kontroles sistēmas (turpmāk – IKS) vai NILLTPFN likuma prasību nepildīšanu tikai 2 % neatkarīgu juridisko pakalpojumu sniedzēju bija piemērojuši šādas sankcijas, turpretī 14 % vispār neparedzēja šādu atbildību pastiprinošu mehānismu. Lielākajai daļai jeb 71 % neatkarīgu juridisko pakalpojumu sniedzēju par NILLTPFN jomu atbildīga ir augstākā vadība un atbildīgie darbinieki. 
[bookmark: _Hlk221532306]Negatīvi ir vērtējams fakts, ka no juridisko pakalpojumu sniedzējiem Finanšu izlūkošanas dienestā (tupmāk – FID) 2023. gadā nav saņemts neviens ziņojums, 2024. gadā saņemti tikai divi ziņojumi par aizdomīgiem darījumiem, savukārt 2025. gadā nav saņemts neviens ziņojums. Savukārt par šo sektoru 2023. gadā nav saņemti ziņojumi, 2024. gadā saņemti divi ziņojumi un 2025. gadā nav saņemti ziņojumi par aizdomīgiem darījumiem. 
Arī VID veikto pārbaužu rezultātā konstatēta nepietiekama ziņošana par aizdomīgiem darījumiem juridisko pakalpojumu sniedzēju sektorā, to apliecina arī pieņemtie lēmumi par soda sankcijām pārskata periodā. Proti:
· 2023. gadā pieņemti septiņi lēmumi, kuros konstatēts pārkāpums “nav ziņots FID par klienta aizdomīgu darījumu”;
· 2024. gadā – viens gadījums;
· 2025. gadā – divi gadījumi.
Šī dinamika apstiprina, ka subjekti joprojām nepietiekami ziņo par aizdomīgiem darījumiem FID. Lai gan sankciju skaits laika gaitā svārstās, kopējā tendence norāda uz to, ka ziņošanas izpratne par pienākumu ziņot par aizdomīgiem darījumiem FID nav pietiekama.
Ziņošana par aizdomīgiem darījumiem ir vērtēta arī Moneyval ziņojumā, norādot, ka lielākajā daļā gadījumu nefinanšu sektora subjekti ir demonstrējuši labu izpratni par riskiem, tostarp par to attīstību laika gaitā, kā arī efektīvu noziedzīgi iegūtu līdzekļu legalizācijas novēršanas prasību ieviešanu. FID proaktīvā darbība kopumā ir veicinājusi aizdomīgu darījumu ziņojumu (STR) kopējā skaita pieaugumu, nepietiekama ziņošana šobrīd galvenokārt ir koncentrēta juridisko pakalpojumu sniedzēju sektorā. 
Papildus Moneyval ziņojumā norādīts, ka, ņemot vērā nozares potenciālo pakļautību augstāka riska darbībām, piemēram, iesaistīšanos sarežģītos finanšu vai īpašuma darījumos, šis minimālais ziņošanas līmenis rada bažas par juridiskās profesijas izpratni par saviem pienākumiem attiecībā uz mērķētām finanšu sankcijām. Lai gan FID norāda, ka mazāks neatkarīgu juridisko pakalpojumu sniedzēju ziņojumu apjoms atbilst to salīdzinoši zemajam riskam, tomēr ziņošanas gandrīz trūkums liecina par nepieciešamību pastiprināt informēšanu, uzraudzību un norādījumus, lai nodrošinātu, ka ar mērķētām finanšu sankcijām saistītie riski tiek pienācīgi identificēti un risināti visā nozarē.
[bookmark: _Hlk126244167]FID nosūtītajos ziņojumos par aizdomīgiem darījumiem izmantotās aizdomīga darījuma vai darbības noziedzīga nodarījuma grupas pazīmes: ANOD – noziedzīgs nodarījums valsts ieņēmumu (bij. nodokļu) jomā, ANES – ziņu nesniegšana un nepatiesu ziņu sniegšana par līdzekļu piederību un patieso labuma guvēju un ACIT – citi noziedzīgi nodarījumi.  Attiecībā uz darījumu uzraudzību un aizdomīgu darījumu atlases kritērijiem no aptaujas datiem var secināt, ka 25 % neatkarīgu juridisko pakalpojumu sniedzēju nepieciešama papildu informācija par klienta saimnieciskās darbības riska lomu aizdomīgu darījumu identificēšanā.
Pēdējo gadu laikā Latvijas Republikas Uzņēmumu reģistrs ir būtiski pilnveidojis iespēju uzkrāt informāciju par PLG un tos identificēt. Tas ir novērtēts arī Moneyval ziņojumā, norādot, ka Latvijā ir efektīva sistēma, kas nodrošina pamatinformācijas un PLG datu caurskatāmību, kā arī savlaicīgu un efektīvu piekļuvi šiem datiem. Tādējādi pozitīvi vērtējams, ka kopumā klienta izpētes informāciju kā pieejamu vērtē 83 % neatkarīgu juridisko pakalpojumu sniedzēju, kas liecina par vidusmēra neatkarīga juridisko pakalpojumu sniedzēja spēju iegūt visu nepieciešamo informāciju un pazemina kopējo sektora ievainojamību. Savukārt par ievainojamību paaugstinošu faktoru var tikt uzskatīts salīdzinoši augstais neatkarīgu juridisko pakalpojumu sniedzēju īpatsvars – 26 %, kas atsevišķus pakalpojumus sniedz neklātienē, un 29 %, kas izmanto neklātienes risinājumus subjektu identificēšanā.

[bookmark: _Hlk128039837]8 % neatkarīgu juridisko pakalpojumu sniedzēju norādījuši, ka tiem ir augsta riska klienti, savukārt 92 % norādījuši, ka tiem nav augsta riska klientu, un 2 % norādījuši, ka tie apkalpo klientus, kas ir politiski nozīmīgas personas, un tas kopumā samazina sektora ievainojamību. Savukārt attiecībā uz klientu bāzi jurisdikcijas aspektā 19 % neatkarīgu juridisko pakalpojumu sniedzēju apkalpo klientus no Eiropas Ekonomikas zonas valstīm, 2 % ir klienti no Neatkarīgo Valstu Sadraudzības, 4 % ir klienti no citām jurisdikcijām un 75 % klienti ir Latvijas rezidenti un Latvijā reģistrētas juridiskās personas. 
[bookmark: _Hlk128041163]
2023. gadā sankcijas par NILLTPFN likuma un Starptautisko un Latvijas Republikas nacionālo sankciju likuma (turpmāk – Sankciju likums) pārkāpumiem tika piemērotas 23 subjektiem, kuri ir reģistrējušies kā neatkarīgi juridisko pakalpojumu sniedzēji:
· septiņi lēmumi par darbības apturēšanu, piemērojot liegumu izmaiņu reģistrācijai komercreģistrā komercsabiedrības reorganizācijai un dalībnieku maiņai;
· 23 lēmumi par soda naudas piemērošanu, kopā 6700 EUR.
2024. gadā sankcijas par NILLTPFN likuma un Sankciju likuma pārkāpumiem tika piemērotas 11 subjektiem, kuri ir reģistrējušies kā neatkarīgi juridisko pakalpojumu sniedzēji:
· trīs lēmumi par darbības apturēšanu, piemērojot liegumu izmaiņu reģistrācijai komercreģistrā komercsabiedrības reorganizācijai un dalībnieku maiņai;
·  11 lēmumi par soda naudas piemērošanu, kopā 6700 EUR.
2025. gadā sankcijas par NILLTPFN likuma un Sankciju likuma pārkāpumiem tika piemērotas 11 subjektiem, kuri ir reģistrējušies kā neatkarīgi juridisko pakalpojumu sniedzēji:
· četri lēmumi par darbības apturēšanu, piemērojot liegumu izmaiņu reģistrācijai komercreģistrā komercsabiedrības reorganizācijai un dalībnieku maiņai;
· 11 lēmumi par soda naudas piemērošanu, kopā 7490 EUR.

Izplatītākie pārkāpumi:
· nav izpildīta VID prasība nodrošināt pārbaudes veikšanu un uzrādīt pieprasītos dokumentus;
· nav veikts un dokumentēts savas darbības un klientu riska novērtējums;
· IKS izstrādāta nepilnīgi, nav aktualizēta;
· nav veikta pilnīga klientu identifikācija un izpēte;
· nav paziņots VID par darbības veidu;
· par aizdomīgiem darījumiem nav ziņots FID;
· nav veikts klientu sankciju riska novērtējums, klientu pārbaude sankciju sarakstos;
· nav izveidota sankciju riska pārvaldīšanas iekšējās kontroles sistēma.

Galvenie ievainojamības faktori neatkarīgu juridisko pakalpojumu sniedzēju sektorā NIILTPFN jomā ir:
· [bookmark: _Hlk127786238]nepastāv darbības uzsākšanas kontrole;
· plaši izplatīta neklātienes identifikācija un  neklātienes pakalpojumu sniegšana;
· zems sniegto ziņojumu skaits par aizdomīgiem darījumiem FID.

Neatkarīgu juridisko pakalpojumu sniedzējiem galvenie identificētie riski ir:
· slepenas vienošanās ar citiem regulētā sektora subjektiem;
· apzināta neziņošana par aizdomīgiem darījumiem;
· apzināta darījumu un juridisko personu strukturēšana, lai slēpto līdzekļu plūsmu un PLG;
· fiktīvu darījumu dokumentu sagatavošana;
· [bookmark: _Hlk227930262]konsultāciju sniegšana par noziedzīgi iegūtu līdzekļu legalizāciju.


Ņemot vērā, ka no juridisko pakalpojumu sniedzējiem tiek saņemts niecīgs skaits aizdomīgu darījumu ziņojumu, pastāv augsts risks, ka atsevišķi nozares pārstāvji apzināti izvēlas neziņot un var būt iesaistīti noziedzīgi iegūtu līdzekļu legalizācijas plānošanā vai atbalstīšanā. Tai skaitā palīdzot veidot sarežģītas juridisko personu struktūras, strukturējot darījumus, slēpjot PLG, sagatavojot fiktīvus dokumentus un sniedzot konsultācijas par noziedzīgi iegūtu līdzekļu legalizāciju.


